stanford-oval/wikipedia huggingface dataset:
דמביצה
הקהילה היהודית בדמביצה > השואה - גטו דמביצה

מיד עם פרוץ המלחמה ב-1 בספטמבר 1939 הופצצה העיר, וכמה מיהודיה ניסו להימלט מזרחה אל הקווים הרוסיים, אך ללא הצלחה מרובה ורק מעטים נמלטו לתוך ברית המועצות, אחרים ברחו לכפרי הסביבה. ב-8 בספטמבר נכנסו הגרמנים לעיירה. בנובמבר הוקם יודנראט ויהודים הוכרחו לעבוד בעבודות כפייה שונות. במהלך 1940 התגברו ההתנכלויות והפיקוח על תנועת היהודים, והם נדרשו לענוד סרט לבן עם מגן דוד כחול או ירוק. ביוני נחטפו לראשונה יהודים לעבודה בהקמת מחנה ריכוז פוסטקוב שהוקם בסמוך. ב-1941 החל ריכוז יהודי העיר וסביבתה לשכונה המוזנחת ביותר בעיר שיועדה להיות גטו, תוך פינוי התושבים הפולנים והקמת צריפי עץ לקליטת כמות תושבים גדולה הרבה יותר מכפי שאיפשר המקום.
ב-21 ביולי 1942 (ז' באב תש"ב) הוקף הגטו באנשי אס אס ובגטו נערכה אקציה במסגרתה רוכזו כל היהודים ונבדקו אישורי העבודה שלהם. במקביל יצאו אנשי אס אס לחפש יהודים שהתחבאו במהלך הריכוז, כל מי שנתפס נרצח בבית העלמין של העיירה. מתוך היהודים שרוכזו במהלך האקציה נשלחו 200 ליער ונורו אל בורות ירי. כן נשלחו קבוצות גברים לעבודה במפעלי מטוסים בז'שוב ובמחנה פוסטקוב. 2,000 יהודים נוספים נשלחו למחנה ההשמדה בלז'ץ.
לאחר האקציה הוגדר הגטו כמחנה עבודה ו-600 יהודיו חשו ביטחון מסוים, יהודים ממקומות אחרים שילמו שוחד רב כדי להגיע לגטו ולעבוד במפעלי הרכבת, שנחשבו עבודה טובה יחסית. אולם ב-14 בינואר 1943 (ח' בשבט תש"ג) נערכה אקציה נוספת בה הופרדו עובדי הרכבת ממשפחותיהם, שנשלחו אל מותם ביעד לא ידוע. ב-1943 הובאו לגטו שרידי קהילות מהסביבה ושהו בו 1,600 איש. נערכו אקציות נוספות, במסגרתן חוסל הגטו אט-אט. באוגוסט 1943 יצא משלוח מן הגטו לסוביבור, ובאפריל 1944 (ערב פסח) שולחו אחרוני הנותרים למחנה ההשמדה אושוויץ. שוטרי ה"באן פוליציי" (משטרת הרכבת), שהורכבה מפולנים ואוקראינים, נטלו חלק פעיל בטרור שהושלט בגטו, ובחיסולו. הם גם ערכו חיפושים אחר יהודים שהצליחו להימלט.
חלק מיהודי העיירה הצליחו להימלט ולהסתתר ביערות שסביבה, וחלקם נקלטו בשורות הפרטיזנים, חלק קטן הוסתרו על ידי חסידי אומות העולם מתושביה הלא-יהודים של העיירה, בפרט ידוע חסיד אומות העולם ד"ר אלכסנדר מיקוליקוב.
הקהילה היהודית בדמביצה > הנצחת הקהילה

בישראל פועל ארגון יוצאי דמביצה, והוא מקיים אזכרות בשיתוף יד ושם.
ערים תאומות

רומניה קאריי, רומניה
הערות שוליים

↑  דו"ח של לשכת הסטטיסטיקה בוורשה
↑  Gudrun black: The National Socialist camps, 2nd edition, Frankfurt A.M. 1996
↑  ספר הזיכרון, עמוד 14
↑  להרחבה בנושא האגודות הציוניות, תמונות ושמות חברים ראו ספר יזכור עמודים 34-38
↑  דף באתר יד ושם
↑  ידיעה על אזכרה לקהילת דמביצה
| --- | --- |
בקרת זהויות :  GND: 4357607-2  MusicBrainz: 87e58d49-406d-4fe1-84b9-76b9f51e117a  NKC: ge646385  VIAF: 150635568   WorldCat (עם VIAF): 150635568 
בניין בית הכנסת של "העיר החדשה", 2006
הימורים חברתיים

הימורים חברתיים הם ז'אנר בתחום המשחקים החברתיים ברשת. המשחקים כוללים משחקי קזינו וירטואליים בהם ניתן לשחק ברשתות החברתיות ובטלפונים ניידים חכמים.
משחקי קזינו חברתיים משלבים אלמנטים מעולם המשחקים החברתיים ומעולם ההימורים המקוונים (online gambling).
בין ז'אנר זה ניתן למצוא משחקים דמויי מכונות מזל, פוקר, רולטה, בינגו ועוד.
המודל העסקי של תחום זה סובב בעיקר סביב מודל Free to play, המציע את המשחק בחינם ומאפשר רכישה ביישום של סחורות ומטבע וירטואלי לשימוש במשחק. השחקנים יכולים לזכות במטבע וירטואלי אך הם אינם יכולים לפדות או להמיר אותו לכסף אמיתי. תפקידו במשחק להאריך את חוויית הבידור שלהם, לפתוח שלבים חדשים ולרכוש מתנות לשחקנים אחרים.
משחקי הימורים חברתיים נכללים בקטגוריה של משחקים חברתיים. הם אינם נחשבים הימורים ואינם נמצאים תחת חוקי ההימורים בעולם.
דייוויד ואליאמס

| --- | --- |
ואליאמס, 2012
ואליאמס, 2012
 לידה:  20 באוגוסט 1971 (בן 53) אנגליה לונדון, אנגליה, הממלכה המאוחדת
 סוגה מועדפת:  קומדיה
 מדינה:  הממלכה המאוחדת 
 תקופת הפעילות:  מ-1992
 עיסוק:  סופר
 מקום לימודים:  אוניברסיטת בריסטול  Reigate Grammar School  Manor Hall, Bristol 
 בן או בת זוג:  לארה סטון (2010–2015) 
 מספר צאצאים:  1 
 פרסים והוקרה:  פרס באפט"א
 https://www.worldofdavidwalliams.com/
 פרופיל ב-IMDb
 
דייוויד אדווארד ואליאמס (באנגלית: David Edward Walliams; נולד ב-20 באוגוסט 1971) הוא שחקן קולנוע, קומיקאי, תסריטאי וסופר אנגלי. ואליאמס הוא יוצר ושחקן בקומדיית המערכונים הבריטית "הממלכה הקטנה" ביחד עם שותפו מאט לוקאס, בסדרה שקדמה לה "פרופיל רוק" ולאחר מכן בסדרה "ותודה שטסתם". ואליאמס גם השתתף בפאנל השופטים בתוכנית "Britain's Got Talent" החל מעונתה השישית.
ביוגרפיה

ואליאמס נולד ברובע מֶרְטוֹן של העיר לונדון. אביו פיטר ויליאמס הוא מהנדס תחבורה ואימו קת'לין ויליאמס היא טכנאית מעבדה. הוריו הופיעו בתוכנית הטלוויזיה הבריטית פרויקט שישי בערב כשהוא הופיע שם בתור כוכב אורח. ואליאמס גדל בבנסטיד, סארי. הוא התחנך בבית ספר לבנים קולינווד.
קריירת משחק

ואליאמס למד דרמה באוניברסיטת בריסטול בין השנים 1989 ל-1992, שנה מתחת לשחקן הבריטי המפורסם סיימון פג. השתתף בתיאטרון הנעורים הלאומי, שם פגש את מאט לוקאס. כשהצטרף ל British Actors' Equity Association - ארגון השחקנים הבריטי, הוא שינה את שמו מוויליאמס לוואליאמס לאחר שגילה שכבר יש שם שחקן בשם דייוויד ויליאמס. לאחר מכן חבר לקומיקאי מאט לוקאס כדי ליצור את הסדרה הקומו-מוזיקלית "פרופיל רוק", בה גם שיחק בתפקיד הראשי לצד לוקאס.
בשנת 2019 נתן את קולו לסרט האנימציה "מיסטר לינק".
בשנת 2021 לוהק לסרט הבריטי-ישראלי "סוף טוב" של הבמאים הישראלים שרון מימון וטל גרניט אשר מבוסס על המחזה באותו שם מאת ענת גוב.
קריירת משחק > הממלכה הקטנה

את עבודתו המצליחה ביותר יצר ואליאמס ביחד עם מאט לוקאס בשנת 2002 - קומדיית המערכונים "הממלכה הקטנה". הסדרה כוללת מערכונים הבנויים מפארודיות פרועות ומוגזמות על תושבי בריטניה מכל תחומי החיים המוכרים להם. התוכנית מבקרת נושאים שונים כמו גזענות, תרבות בית המלוכה הבריטי, הומוסקסואליות, ספורט, תעשיית הבידור, פוליטיקה ועוד.
ואליאמס הופיע בסדרה בתפקיד הראשי במשך שלוש עונות וזכה בשלושה פרסי באפט"א על עבודתו כשחקן וכיוצר ביחד עם לוקאס.
לסדרה יצאה תוכנית המשך בשם "הממלכה הקטנה באמריקה", שהיוותה את גרסתה האמריקאית, בתוכנית הופיעו גם כן לוקאס וויליאמס.
קריירת משחק > ותודה שטסתם

ב-25 בדצמבר 2010 עלתה לשידור סדרה חדשה מאת מאט לוקאס וואליאמס, בשם "ותודה שטסתם". הסדרה מתרחשת בשדה תעופה, ובדומה ל"הממלכה הקטנה", מציגה דמויות שונות המגולמות על ידי הצוות ומורכבת ממערכונים חוזרים.
ספריו

ספרי ילדים של ואליאמס שתורגמו לעברית:
מיני מיליארדר, כנרת זמורה דביר, 2013
שדת השיניים, כנרת זמורה דביר, 2018
המורים הכי גרועים, ידיעות ספרים, 2022
ג'רונימו  - הפינגווין שחשב שהוא יכול לעוף, ידיעות ספרים, 2022
ההיפופוטם הראשון על הירח, ידיעות ספרים, 2022
הערות שוליים

↑   עופרה רודנר, "המורים הכי גרועים בעולם": סאטירה לילדים שלא מגיבה למציאות, באתר הארץ, 4 בינואר 2023
| --- | --- |
בקרת זהויות :  NLI: 987007416692105171  PLWABN: 9810619416305606  BIBSYS: 7006008  BNE: XX4830234  BnF: cb16182001n (data)  CANTIC: a11784209  CiNii: DA18070607  GND: 132232650  ICCU: RMBV261228  ISNI: 0000 0000 7689 5841  LCCN: nr2004031381  LNB: 000189642  MusicBrainz: b6910018-d62b-46bc-85c0-6ca78934726c  NDL: 001105786  NKC: xx0158956  NLA: 40005127  NLK: KAC201111450  NSK: 000637344  NTA: 31510838X  RERO: 02-A017602871  SELIBR: 378941  SUDOC: 117859788  Trove: 1072156  VIAF: 47917202   WorldCat (עם VIAF): 47917202 
מאט לוקאס ודייוויד ויליאמס בתור לו ואנדי בסדרה "הממלכה הקטנה", 2005
הייתי כפילו של מונטי (סרט)

| --- | --- |
כרזת הסרט
כרזת הסרט
 מבוסס על:  ספר של מ.א. קליפטון ג'יימס
 בימוי:  ג'ון גוילרמין 
 הופק בידי:  מקסוול סטון 
 תסריט:  בריאן פורבס 
 עריכה:  מקס בנדיקט
 שחקנים ראשיים:  ג'ון מילס ססיל פרקר מ.א. קליפטון ג'יימס
 מוזיקה:  ג'ון אדיסון 
 צילום:  בסיל אמונט 
 מדינה:  הממלכה המאוחדת 
 חברה מפיצה:  Associated British-Pathé
 הקרנת בכורה:  21 בספטמבר 1958
 משך הקרנה:  101 דק' 
 שפת הסרט:  אנגלית 
 סוגה:  סרט ריגול 
 דף הסרט ב־IMDb
 
לוטננט קליפטון ג'יימס, הכפיל, במדי גנרל מונטגומרי
הייתי כפילו של מונטי (באנגלית: I Was Monty's Double) הוא סרט קולנוע בריטי משנת 1958 בבימויו ג'ון ג'לרמין, עם ג'ון מילס, ססיל פרקר ומ.א. קליפטון ג'יימס בתפקידים הראשיים.
התסריט מבוסס על המקרה האמיתי של קליפטון ג'יימס שדמה לגנרל מונטגומרי ושימש כמחליפו כדי להטעות את המודיעין הגרמני. קליפטון ג'יימס תיאר את קורותיו במבצע בספר "הייתי כפילו של מונטי" משנת 1954 שהיה לרב מכר ותורגם גם לעברית. הוא היה שחקן מקצועי ומשחק בסרט בתור עצמו ובתור מונטגומרי.
התסריט שונה מהספר בכך שהוספה סצנה של ניסיון החטיפה של מונטגומרי על ידי הגרמנים כדי להעלות את מתח הצופים, אולם במציאות הגרמנים לא ניסו לחטוף את מונטגומרי.
תקציר העלילה

כמה חודשים לפני הנחיתה בנורמנדי במלחמת העולם השנייה מתכנני אנשי המודיעין של בעלות הברית מספר מבצעי הונאה כדי להטעות את הגרמנים בקשר למקום הנחיתה (מבצע שומר ראש).
שני אנשי מודיעין בריטיים, מייג'ור הארוויי (ג'ון מילס) וקולונל לוגאן (ססיל פרקר) מתכננים אף הם מבצע הונאה אבל אין להם עדיין רעיון כלשהו.
לילה אחד צופה הארוויי בהופעה לפני החיילים ומבחין באחד השחקנים (מ. א. קליפטון ג'יימס) הזוכה לתשואות החיילים כיוון שהוא דומה דמיון מפתיע לגנרל מונטגומרי. לאחר ההופעה חוקר הארוויי ומגלה שאותו קליפטון ג'יימס הוא שחקן מקצועי ובמלחמה הוא משרת כשלם באגף התשלומים של הצבא הבריטי בעיר לסטר בדרגת לוטננט.
הארוויי מגיע ללסטר ומודיע לקליפטון ג'יימס כי הוא מתבקש להופיע בסרטון של הצבא. כשקליפטון מגיע ללונדון הוא מתבשר על המהות האמיתית של תפקידו. הוא נשלח לאימון צבאי קצר ומצטרף לפמלייתו של מונטגומרי, לומד לחקות את הליכתו, תנועותיו ודיבורו ואף נפגש אתו בארבע עיניים.
הארוויי "מקבל" דרגת בריגדיר ומצטרף לקליפטון בטיסה לגיברלטר שם סוקר קליפטון משמר כבוד והם נוסעים בשיירה למושל גיברלטר, קולונל ראסטי (מייקל הורדרן). ראסטי מזמין לפגישה את קרל נילסון (מריוס גורינג), איש עסקים שידוע כמרגל לטובת גרמניה. נילסון שנפגש פעם עם מונטי לא מבחין בין האמיתי למתחזה. נילסון מדווח על מונטי ועל כוונתו לטוס לאלג'יריה.
לאחר הביקור בגיברלטר הם טסים לאלג'יריה ומטוסם מותקף על ידי מטוס גרמני שמופל על ידי הבריטים. קליפטון מקבל ביטחון ונושא נאום נלהב לפני חיילים אמריקאים שמוחאים לו כפיים.
זמן קצר לפני הנחיתה מקבל הארוויי ידיעה שהגרמנים מחזיקים כוחות רבים בדרום צרפת כהכנה לפלישה. תפקידו של קליפטון תם והוא מוחזק בווילה שמורה היטב.
הגרמנים תוקפים בלילה את הווילה, הורגים את השומרים וחוטפים את קליפטון/מונטי. צוללת גרמנית מגיעה לחוף ושני לוחמים גרמנים חותרים לחוף בסירת גומי כדי להעביר את מונטי לצוללת. הארוויי בליויו קצין נוסף מגלים את החטיפה והורגים את החוטפים ואת שני אנשי הסירה ומצילים את מונטי.
הארוויי ומונטי חוזרים ללונדון וצופים בהנאה בסרט על הנחיתה ובו מופיע מונטי האמיתי.
צוות השחקנים

| שם השחקן/ית | שם הדמות | הערות |
| --- | --- | --- |
| ג'ון מילס | מייג'ור הארוויי | קצין מודיעין |
| ססיל פרקר | קולונל לוגאן | קצין מודיעין |
| מ.א. קליפטון ג'יימס | בתפקיד עצמו | שחקן דומה למונטגומרי |
| מייקל הורדרן | קולונל ראסטי | מושל גיברלטר |
| מריוס גורינג | קרל נילסן | איש עסקים |
היכל התרבות מאיר ניצן ראשון לציון

| --- | --- |

 מידע כללי
 סוג:  אולם קונצרטים, אולם תיאטרון 
 על שם:  מאיר ניצן 
 כתובת:  ז'בוטינסקי 16, ראשון לציון
 מיקום:  ראשון לציון 
 מדינה:  ישראל 
 קואורדינטות:  31°57′46″N 34°48′02″E﻿ / ﻿31.96276111°N 34.8006°E﻿ / 31.96276111; 34.8006
 https://www.htrl.co.il/
 he
 
היכל התרבות מאיר ניצן ראשון לציון הוא אולם הקונצרטים והתיאטרון הראשי בראשון לציון, ההיכל הוא אולם הבית של התזמורת הסימפונית הישראלית ראשון לציון. בטרם נחנך נערכו מופעי התרבות הגדולים בעיר בהיכל הספורט גן נחום או באולם מופת. בנייתו של ההיכל החלה בסוף שנות ה-80 וחנוכתו הייתה בדצמבר 1998. מבנה ההיכל מתנשא לגובה של כ-30 מטר ושטחו הבנוי כ-18,000 מ"ר, הוא כולל אולם ראשי בן 978 מושבים בחלל מרכזי ושני יציעים עליונים, אודיטוריום בן 250 מקומות ושני אולמות קטנים רב-תכליתיים. במבואות ההיכל מוצגות תערוכות מתחלפות.
בהיכל מתקיימים דרך קבע קונצרטים של התזמורת הסימפונית, הצגות, הקרנות סרטי קולנוע, מופעי מוזיקה, מחול וסטנד-אפ. מדי שנה מקיים את פסטיבל ראשון לציון – פסטיבל המוזיקה הגדול בישראל, כנס לשון ראשון, פסטיבל הקומדיה וההומור ע"ש ספי ריבלין ועוד.
קריאת ההיכל על שם ראש העיר מאיר ניצן, בעודו מכהן בתפקיד, עוררה ביקורת בקרב האופוזיציה המקומית וחלק מתושבי העיר. כשנשאל באחת הפעמים על הסוגיה, אמר ניצן: "כשמלאו לי 70 חברי פנו ושאלו את אשתי אם אסכים לזה, והיא אמרה שהיא חושבת שאסכים. שמעתי על זה רק אחר כך".
הערות שוליים

↑  שנתון העיר 1987, עמ' 38.
↑  שנתון העיר 2007, סעיף 5.0.0.2 מבוא הגדרות ומקורות פרק 5 - תרבות ספורט ונופש.(הקישור אינו פעיל, 1.10.2019)
↑  שרה ומאיר אהרוני (עורכים), אישים ומעשים בראשון-לציון, רחובות, נס-ציונה והסביבה, ינואר 1995, עמ' 315.
↑  אריק מירובסקי, עיתון הארץ‏, חולם להיות תל אביב, באתר וואלה, 3 בנובמבר 2006 (הקישור אינו פעיל, 1.10.2019)
↑  אליענה שפר, 10 הסיבות לנפילת מאיר ניצן, באתר nrg‏, 12 בנובמבר 2008
| --- | --- |
בקרת זהויות :  NLI: 987007310883605171 
ערך זה הוא קצרמרבנושא מבנים ובנושא תרבות. אתם מוזמנים לתרום לוויקיפדיה ו.
הואנג ג'אנג יופ

| --- | --- |

 לידה:  17 בפברואר 1923 Kangdong County, קוריאה הצפונית 
 פטירה:  10 באוקטובר 2010 (בגיל 87) סיאול, קוריאה הדרומית 
 מדינה:  קוריאה הצפונית 
 השכלה:  המחלקה לפילוסופיה באוניברסיטת מוסקבה  אוניברסיטת צ'ואו 
 מפלגה:  מפלגת הפועלים של קוריאה 
 
זהו שם קוריאני; שם המשפחה הוא .
הואנג ג'אנג-יופ (בהנגול: 황장엽; 17 בפברואר 1923 –  10 באוקטובר 2010) היה פוליטיקאי צפון קוריאני שערק לקוריאה הדרומית בשנת 1997 וידוע בשל היותו, נכון ל-2021, העריק הבכיר ביותר מקוריאה הצפונית. היה ממייסדי אידאולוגיית ג'וצ'ה, האידאולוגיה הרשמית של מדינת קוריאה הצפונית.
ילדותו וחינוכו

הואנג נולד בנפת דרום פיונגיאנג. בשנת 1942 עבר לטוקיו כדי ללמוד בבית הספר למשפטים של אוניברסיטת צ'ואו. הוא פרש שנתיים לאחר מכן וחזר לפיונגיאנג, שם לימד מתמטיקה במוסד לימודו הישן. בשנת 1946, סמוך להיווסדה, הצטרף הואנג למפלגת הפועלים הצפון קוריאנית. בין השנים 1949 - 1953 נשלח ללמוד באוניברסיטת מוסקבה שבברית המועצות, שם פגש את אשתו לעתיד פאק סונג אוקיי. עם חזרתו לצפון קוריאה מונה כמרצה בכיר לפילוסופיה באוניברסיטת קים איל סונג. באפריל 1965 מונה לנשיא האוניברסיטה.
קריירה

בשנת 1972 מונה הואנג ליושב ראש ועדת הקבע של אספת העם העליונה, עמדה בה החזיק 11 שנים.
לקראת סוף שנות ה-50, מצא הואנג נאום משנת 1955 בו אמר קים "משמעות הג'וצ'ה היא מהפכת הצ'וסון" (‏צ'וסון הוא שמה המסורתי של קוריאה). בזמנו, קים רצה לפתח גרסה משלו לקומוניזם והואנג היה אחראי באופן משמעותי לפיתוחו של הרעיון המוכר כאידאולוגיית ג'וצ'ה. כחלק מהפיתוח עזר הואנג למחוק את כל דברי ההלל ליוסיף סטלין שרווחו בנאומיו של קים בשנות ה-40 ותחילת שנות ה-50.
בשנת 1983 הפסיק הואנג לכהן כיושב ראש האספה ומעמדו הידרדר.
עריקתו

הואנג ערק בפברואר 1997 בעת חזרתו מטיול בטוקיו, באמצעות כניסה לשגרירות קוריאה הדרומית בבייג'ינג יחד עם עמיתו איש העסקים הצפון קוריאני קים דוק-הונג. צפון קוריאה טענה שהואנג כנראה נחטף ואיימה בנקמה אם יתברר שכך הדבר ומשטרת בייג'ינג סגרה את השגרירות הדרום קוריאנית. שלושה ימים לאחר מכן נרצח העריק הצפון-קוריאני רי האן-יונג, אחיינה של מאהבתו של קים ג'ונג-איל, סונג היי-רים, באמצעות מתנקשים מחוץ לביתו בדרום קוריאה. המתנקשים לא אותרו מעולם, אולם החשד הרווח היה שהם היו סוכנים מיוחדים של צפון-קוריאה. ראש ממשלת קוריאה הדרומית לי סו-סנג טען שההתנקשות היא נקמה צפון-קוריאנית על עריקתו של הואנג. כמה ימים מאוחר יותר צוטט קים ג'ונג איל ברדיו פיונגאנג כאומר "פחדנים, עזבו אם אתם רוצים. אנחנו נגן על הדגל האדום של המהפכה עד הסוף", מסר שהתפרש כקבלת עריקתו של הואנג. הרשויות הסיניות איפשרו את עזיבתו של הואנג לקוריאה הדרומית דרך הפיליפינים מספר שבועות לאחר מכן.
לאחר עריקתו התאבדה אשתו של הואנג ובת אחת שלו מתה בנפילה ממשאית. ההשערה היא שילדיו האחרים, בן ובת נשלחו למחנות עבודה. לאחר הגעתו לקוריאה הדרומית הפך הואנג למבקר חריף של צפון קוריאה ופרסם מעל 12 ספרים וחיבורים כאשר ברבים מהם הוא מאשים את קים ג'ונג איל ב"בגידה בג'וצ'ה ובניית פיאודליזם במקום סוציאליזם". אולם לאחר בחירתו של קים דה-ג'ונג לנשיא קוריאה הדרומית ומדיניות הזריחה ("Sunshine Policy") שהנהיג נדחק הואנג לשוליים. בנובמבר שנת 2000 פוטר הואנג ממשרת יושב ראש המוסד למחקר מדיניות מאוחדת, מהלך שהביא אותו לקבול על כך שממשלת קוריאה הדרומית מעוניינת בשקט מצדו כדי לא להכעיס את צפון קוריאה.
הואנג כתב בקביעות ב-Daily NK, עיתון אינטרנטי המתפרסם בקוריאה הדרומית אך נכתב בידי גולים צפון-קוריאנים.
באפריל 2010 הודיעה סוכנות הביון של קוריאה הדרומית שעצרה שני סוכנים צפון קוריאנים מסוכנות הביון של קוריאה הצפונית שזממו להתנקש בחייו של הואנג. דווח כי שני הסוכנים התאמנו במשך ארבע שנים כהכנה לקראת המשימה. הם התחזו לעריקים צפון-קוריאנים אך נחשפו במהלך תשאול בידי הרשויות הדרום-קוריאניות. הואנג הגיב על ניסיון ההתנקשות באמירה "מוות הוא רק מוות. אין שוני בין מוות מזקנה לבין רצח בידי קים ג'ונג איל". ביוני 2010 נידונו הסוכנים הצפון-קוריאנים ל-10 שנות מאסר.
מותו

הואנג נמצא מת בביתו בסאול, קוריאה הדרומית, בבוקר ה-10 בנובמבר 2010. בדיווחים התקשורתיים נטען שהוא נפטר מהתקף לב. להואנג הוצמדה אבטחה במשך כל חייו. לטענת המשטרה, אין כל עדות לכך שמותו של הואנג היה רצח או הריגה.
הערות שוליים

1 2 3  Fred Kaplan‏,The Pyongyang Candidate, ‏Slate, ‏30 באוקטובר 2003
↑  Defector says he's fed up with North Korean dictatorship,‏ CNN,‏13 בפברואר 1997
↑  ANDREW POLLACK,‏KOREAN SHOOTING IS CASTING CLOUD ON SIGNS OF THAW, ‏The New York Times, ‏17 בפברואר 1997
↑  Aidan Foster-Carter, ‏PYONGYANG WATCH Hwang Jang-yop: an enemy of which state?, ‏Asia Times,‏ 30 בנובמבר 2000
↑  Fast and Accurate North Korea News, Daily NK (באנגלית אמריקאית), ‏DailyNK
↑  Ser Myo-ja, Yoo Jee-ho, ‏Assassins won’t rat on spies in South, ‏Korea JoongAng Daily, ‏22 באפריל 2010 - ארכיון
↑  North Koreans jailed in assassination plot,‏ CNN, ‏1 ביולי 2010
↑  Highest-ranking N. Korean defector found dead, ‏The Korea Times, ‏10 באוקטובר 2010
| --- | --- |
בקרת זהויות :  ISNI: 0000 0000 4552 4992  LCCN: no99019704  NLK: KAC201327745  NTA: 364441534  SUDOC: 139622543  VIAF: 14400702   WorldCat (עם VIAF): 14400702
הימג'י

הימג'י (ביפנית: 姫路, "הימג'י-שִי") היא עיר במחוז היוגו בחבל קנסאי שביפן. אוכלוסיית העיר מונה כ-535 אלף איש (נכון ל-2011).
בעיר נמצאת אחת הטירות הידועות ביפן, טירת הימג'י, אשר הוכרזה כאתר מורשת עולמית בשנת 1993.
ערים תאומות

בלגיה שרלרואה, בלגיה
ארצות הברית פיניקס, אריזונה, ארצות הברית
אוסטרליה אדלייד, אוסטרליה
ברזיל קוריטיבה, ברזיל
הרפובליקה העממית של סין טאי-יואן, הרפובליקה העממית של סין
קוריאה הדרומית צ'נגוון, קוריאה הדרומית
ה'קל"ד

ה'קל"ד (5134)  היא שנה עברית  אשר  החלה ביום א' בתשרי, אור ל-19 בספטמבר 1373 (לפי הלוח היוליאני, שהיה נהוג אז), והסתיימה ביום כ"ט באלול, 6 בספטמבר 1374. שנה מסוג בחג, איננה מעוברת, ואורכה 353 ימים. זו שנה שלישית לשמיטה.
לוח שנה > מאפייני לוח השנה

שנה מסוג בחג, ובה 353 ימים.
שנה "פשוטה": שאיננה מעוברת ובה חודש אדר אחד.
שנה "חסרה": שבה חשוון וכסלו בני 29 יום כל אחד
י"ג באדר חל בשבת, ולכן תענית אסתר מוקדמת ליום חמישי י"א באדר.
היסטוריה של עם ישראל
הטיית הביתיות

בכלכלה והשקעות, בעיית הטיית הביתיות היא מונח המתאר את העובדה שמשקיעים בודדים ומוסדיים ברוב המדינות מחזיקים רק כמות מועטה של השקעות זרות, ונוטים להעדיף בחוזקה מניות ממדינת האם שלהם. הממצא הזה מוגדר כבעיה, כיון שממצאים מחקריים מראים שתיקי השקעות משיגים רווחים משמעותיים על ידי פיזור בשוק המניות העולמי. מוריס אובטפלד וקנת' רוגוף זיהו את הבעיה הזו כאחת מששת הבעיות של מקרו-כלכלה בינלאומית.
סקירת התופעה

הטיית הביתיות בהשקעות בשוק המניות הוא תופעה בתחום הכלכלה ההתנהגותית, ונחקר לראשונה בהקשר אקדמי על ידי קנת' פרנץ' וג'יימס א. פוטרבה (1991) וגם על ידי טסאר ווֶרנר (1995).
קובל ומוסקוביץ' (1999) הראו שהטיית הביתיות אינה מוגבלת לתיקי השקעות בינלאומיים בלבד, אלא שההעדפה להשקיע בקרבת הבית חלה גם על תיקי השקעות של מניות מתוך המדינה עצמה. למעשה, הם הראו שמנהלי השקעות בארצות הברית מראים העדפה חזקה לחברות שברקען ממוקמות באזורם, בפרט חברות קטנות ממונפות בחוזקה, שמייצרות סחורות שאינן נסחרות.
לפי מאמר של סימאן וחסן, קיימת הצדקה מסוימת בתנאים כלכליים מסוימים להטיית הביתיות, והכותבים בונים מודל כלכלי שנועד לספק הסבר רציונלי להתנהגות המשקיעים. מאמר מאוחר יותר של מישרה, המשיך לבחון את קיומה של הטיית הביתיות, וסיכם שעדיין מדובר בבעיה התנהגותית לא פתורה, שאיננה משקפת התנהגות רציונלית. המאמר מעודד ממשלות להפחתת הרגולוציה ועידוד השקעות זרות פנימה והחוצה.
מחקר של סדבורג מוצא על סמך מאגר נתונים עולמי היסטורי, שהטיית ביתיות מסוימת, שכוללת הקצאה של 5% - 50% מתיק ההשקעות למניות מקומיות, שומרת על שרידות התיק. בין היתר בשל קורלציה גבוהה בין תנועת המניות המקומיות עם מטבע הצריכה המקומי, וכן בשל הטבות מס שמדינות רבות מעניקות להשקעה מקומית.
הערות שוליים

↑  Obstfeld, Maurice; Rogoff, Kenneth (2000). "The Six Major Puzzles in International Macroeconomics: Is There a Common Cause?". In Bernanke, Ben; Rogoff, Kenneth (eds.). NBER Macroeconomics Annual 2000. Vol. 15. The MIT Press. pp. 339–390. ISBN 978-0-262-02503-4.
↑  אוהב להיות בבית על הטיית הביתיות בניהול השקעות (כלכלה ללא כלכלנים), ‏2017-04-13
↑  Omar Aguilar, Ph.D, Fundamentals of behavioral finance: Home bias, schwab asset management
↑  French, Kenneth; Poterba, James (1991). "Investor Diversification and International Equity Markets". American Economic Review. 81 (2): 222–226
↑  Tesar, Linda; Werner, Ingrid (1995). "Home Bias and High Turnover" (PDF). Journal of International Money and Finance. 14 (4): 467–492.
↑  Coval, J. D.; Moskowitz, T. J. (1999). "Home Bias at Home: Local Equity Preference in Domestic Portfolios". Journal of Finance. 54 (6): 2045–2074.
↑  Iftekhar Hasan, Yusif Simaan, A rational explanation for home country bias, Journal of International Money and Finance 19, 2000-06-01, עמ' 331–361 doi: 10.1016/S0261-5606(00)00007-3
↑  Anil V. Mishra, Measures of equity home bias puzzle, Journal of Empirical Finance 34, 2015-12-01, עמ' 293–312 doi: 10.1016/j.jempfin.2015.08.001
↑  Aizhan Anarkulova, Scott Cederburg, Michael S. O'Doherty, Beyond the Status Quo: A Critical Assessment of Lifecycle Investment Advice
↑  Professor Scott Cederburg: Challenging the Status Quo on Lifecycle Asset Allocation | RR 284, נבדק ב-2024-03-10
ערך זה הוא קצרמרבנושא כלכלה. אתם מוזמנים לתרום לוויקיפדיה ו.
הימוד

הימוד (בהונגרית: Himod) הוא כפר במחוז גיור-מושון-שופרון שבצפון-מערב הונגריה. כמו יישובים רבים באירופה, גם אוכלוסיית הימוד קטנה משמעותית, מ-820 תושבים בשנת 1990 עד 607 תושבים בשנת 2018 (ירידה של כ-25%).
בהימוד חיו מעט יהודים.
| שנה | מספר היהודים בכפר | כלל האוכלוסייה |
| --- | --- | --- |
| 1880 | 38 | 1,326 |
| 1910 | 14 |  |
| 1920 | 3 |  |
| 1930 | 2 |  |
| 1941 | 3 | 1,896 |
הערות שוליים

↑  מפקד האוכלוסין ההונגרי 2018
↑  מפקדי האוכלוסין של יהודי הונגריה, 1993
| יישובים במחוז גיור-מושון-שופרון |
| --- | --- | --- |
| ערי המחוז | שופרון  • גיור  |  |
| ערים |  בלד •  צ'ורנה •  פרטד •  פרטוסנטמיקלוש •  יאנושומוריה •  קאפובאר •  לבן •  מושונמגיארובאר •  פנונהלמה •  טט |  |
| כפרים | סאן • פאראד • אויקר • אשבאנירארו • בבוט • ציראק • דנשפה • אדווה • גיורו • הימוד • הוויי • קישפלוד • מיהאיי • אושלי • ראבקצל • רפצסמרה • סארפלד • ואדושפה • ואשארושפלו • וסקן • ויטנייד • אבדה • בזי • בן • רטלפ • ברץ' • דונסג • דונסנטפאל • אנשה • פהרטו • גניי • גיורלדמר • גיורשאג • גיורשבנהאז • פר • גיוראויפלו • גיוראויבראט • גיורזאמוי • איקרן • קאיארפץ • קישבאיץ' • קורונצו • קונסיגט • מושונסנטמיקלוש • מזארש • נג'בייץ' • ראבפטונה • שוקורופאטקה • טלטשטווה • טניה • ונק • ואמושסבדי • ניול • אטוונן • נאג'סנטיאנוש • אגפלווה • צ'אפורדיאנושפה • צ'פוד • אגיאגושסרגן • צ'ר • אברגץ • אג'האזשפלו • פרטבוז • פרטאנדרד • פרטהומוק • פרטראקוש • פרטספלק • גיאלוקה • הרקה • הג'קה • הידגשג • איוואן • קופהאזה • לווה • נג'צנק • נג'לוז' • נמשקר • פרסטג • פטהאזה • פיניה • פוסטצ'לאד • רפצוויש • רייטקמוז'אי • שרוד • שופרונהורפאץ' • שופרונקבשד • סקון • אונד • ולצ'יי • ז'ירה • אצ'לג • באגיוגסובאט • ברבץ' • בודונהיי • בוגיוסלו • בשארקאן • דר • צקוהאזה • אגייד • יובהאזה • קון • מגלוצה • מגיארקרסטור • מרקוטבדגה • פאלי • פאסטורי • פוטיונד • ראבצ'נק • ראבפורדאן • ראבשבש • ראבסנטאנדראש • ראבטמאשי • ראבצקפי • שובור • שופרונמטי • סיל • סילשארקאן • טארנוקרטי • ז'בהאזה • בזניה • דרנוז'לי  • דונקיליטי • דונרמטה • דונסיגט • פקטארדה • הלאסי • הדרוואר • הגיישהלום • קארויהאזה • קימלה • לבל • קישבודק • מאריאקאלנוק • מושונסולנוק • מושונאודוואר • אוירונפה • וארבלוג • ראיקה • ליפוט • פישקי • מצ'ר • בקונגיירוט • בקונפטרד • בקונסנטלאסלו • אץ' • פנייפה • גייראסונפה • לאזי • ניאלקה • פאזמאנדפאלו • רבזד • טריאנפוסטה • רומאנד • טאפסנטמיקלוש • וספרמוורשאן • שיקאטור • טאפ • ארפאש • צ'יקוואנד • פלפץ • גיארמט • גיימרה • גיירסמרה • קישבבוט • מרגש • ואג • מוריצהידה • ראבצ'צ'ן • ראבסנטמיהאי • סרצ'ן • ראבסנטמיקלוש |  |
| יישובים בנפת קאפובאר |
| --- | --- | --- |
| יישובים | קאפובאר • בבוט • בלד • ציראק • דנשפה • אדווה • גיורו • הימוד • הוויי • קישפלוד • מיהאיי • אושלי • ראבקצל • רפצסמרה • סארפלד • ואדושפה • ואשארושפלו • וסקן • ויטנייד |  |